text: 51. ΚΑΝΟΝΙΣΜΟΣ υπ’ αριθ. 4 της 4/8 Μαρτ. 1978 (ΦΕΚ Α΄ 34) Περί συγκροτήσεως του Κεντρικού Διοικητικού Συμβουλίου του Οργανισμού Διοικήσεως Εκκλησιαστικής Περιουσίας (ΟΔΕΠ). Έχουσα υπ’ όψει: 1.Τας διατάξεις των άρθρ. 4 στοιχ. ε΄ και 42 παρ. 4 του Νόμ. 590/1977. 2.Το άρθρ. 21 παρ. 9 του υπ’ αριθ. 1/1977 Κανονισμού. 3.Την υπ’ αριθ. 2/10.1.1978 πράξιν του Α.Υ.Σ.Ε. 4.Την υπ’ αριθ. 7/11.1.1978 απόφασιν του Δ.Ι.Σ., και 5.Την υπ’ αριθ. 6/13.1.1978 απόφασιν της Ι.Σ.Ι., Ψηφίζει: Τον υπ’ αριθ. 4/1978 Κανονισμόν «περί συγκροτήσεως του Κεντρικού Διοικητικού Συμβουλίου του Οργανισμού Διοικήσεως Εκκλησιαστικής Περιουσίας (ΟΔΕΠ), έχοντα ούτως: ΚΑΝΟΝΙΣΜΟΣ υπ’ αριθ. 4/1978 «Περί συγκροτήσεως του Κεντρικού Διοικητικού Συμβουλίου του Οργανισμού Διοικήσεως Εκκλησιαστικής Περιουσίας (ΟΔΕΠ)». Άρθρ.1.-Το Κεντρικόν Διοικητικόν Συμβούλιον του ΟΔΕΠ συγκροτείται ως κάτωθι: α.Εκ του Αρχιεπισκόπου Αθηνών και πάσης Ελλάδος, ως Προέδρου, αναπληρουμένου υπό του πρώτου τη τάξει εκ των Αρχιερατικών Μελών του Κεντρικού Διοικητικού Συμβουλίου. β.Εκ 2 Συνοδικών Μητροπολιτών μετά των αναπληρωτών αυτών, εξ ων ο εις εκ της Αυτοκεφάλου Εκκλησίας της Ελλάδος και ο έτερος εκ των Νέων Χωρών, οριζομένων υπό της Διαρκούς Ιεράς Συνόδου επί ενιαυσία θητεία. γ.Εκ 4 μελών μετά των αναπληρωτών αυτών, οριζομένων ωσαύτως υπό της Διαρκούς Ιεράς Συνόδου επί διετεί θητεία δυναμένη να ανανεωθή. Εκ των τεσσάρων τούτων μελών δύναται κατ’ εξαίρεσιν έν έως δύο μέλη να είναι κληρικοί, εφ’ όσον διαθέτουν ειδικά κατά την κρίσιν της Διαρκούς Ιεράς Συνόδου προσόντα. δ.Χρέη Γραμματέως εκτελεί τακτικός υπάλληλος του Ο.Δ.Ε.Π. επί 6ω τουλάχιστον βαθμώ ΑΤ κατηγορίας, οριζόμενος υπό της Διαρκούς Ιεράς Συνόδου, κατόπιν εισηγήσεως του Διοικητού του ΟΔΕΠ.  «ε.Το Κ.Δ.Σ. ευρίσκεται εν απαρτία και αποφασίζει νομίμως, εφ’ όσον παρίστανται 4 εκ των μελών αυτού, εν οις ο Πρόεδρος ή εν των αρχιερατικών μελών τούτου.» Το εδαφ. ε΄ προστέθηκε ως άνω από το Καν. 11/28 Αυγ.-30 Σεπτ. 1980 (ΦΕΚ Α΄222). (Αντί για τη σελ. 335(ε)  Σελ. 335(ζ) Τεύχος ΙΒ-1-2 Σελ. 103 Οργανισμός Διοικήσεως Εκκλησιαστικής Περιουσίας 33.Θ.α.50-51 148 Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 